open-index/open-wikipedia-markdown huggingface dataset:
Εθνική Ερασιτεχνική Κατηγορία ποδοσφαίρου ανδρών 1980-1981

Το **πρωτάθλημα της [[Γ΄ Εθνική ποδοσφαίρου ανδρών|Εθνικής Ερασιτεχνικής κατηγορίας]]** της αγωνιστικής περιόδου 1980–81 διεξήχθη σε 4 ομίλους με τη συμμετοχή 85 ομάδων.

Με την ολοκλήρωση του πρωταθλήματος την άνοδο στην Β΄ Εθνική εξασφάλισαν : 
* Από τον 1ο όμιλο ο Ατρόμητος Πειραιώς και ο Α.Ο. Χανιά
* Από τον 2ο όμιλο ο Παναργειακός και η Αχαϊκή
* Από τον 3ο όμιλο ο Τοξότης Βόλου και η Αναγέννηση Καρδίτσας
* Από τον 4ο όμιλο η Φ.Σ. Κοζάνη και ο Κιλκισιακός

Στα τοπικά πρωταθλήματα υποβιβάστηκαν οι ομάδες:
* Από τον 1ο όμιλο η Αθηναΐδα, η Αναγέννηση Σάμου και ο Παγχανιακός.
* Από τον 2ο όμιλο ο Εθνικός Αιγίου, η Αναγέννηση Τρίπολης, η Δάφνη Ερυθρών και ο Πάμισος Μεσσήνης. 
* Από τον 3ο όμιλο ο Α.Ο. Ανθούπολης Λάρισας, ο Παλλεσβιακός και το Κέλετρον Καστοριάς.
* Από τον 4ο όμιλο ο Ποντιακός Νέας Σάντας, η Ελπίδα Σαπών, η Νίκη Πολυγύρου και ο Ατρόμητος Χρύσας.

## Βαθμολογίες
{|
|

Αγώνας κατάταξης: 16 Δεκεμβρίου 1981, γήπεδο Απόστολος Νικολαΐδης:**[[Α.Ε. Αχαϊκή|Αχαϊκή]]** - Λεβαδειακός: 3-1.

Η Αναγέννηση Καρδίτσας και ο Αιολικός  ισοβάθμησαν με τη λήξη του πρωταθλήματος.Την άνοδο κέρδισε η Αναγέννηση Καρδίτσας, αφού ο Αιολικός κρίθηκε ένοχος απόπειρας δωροδοκίαςκαι του αφαιρέθηκαν 12 βαθμοί με αποτέλεσμα να καταταγεί 14ος στη βαθμολογία.

Το καλοκαίρι του 1981 ο ΑΟΝ συγχωνεύτηκε με την Προοδευτική Νιγρίτας δημιουργώντας την «Α.Ε. Νιγρίτας».

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1980-1981
Διετής αποκλεισμός

**Διετής αποκλεισμός** ήταν χρονικός περιορισμός που εφαρμοζόταν σε περιπτώσεις μετεγγραφών ποδοσφαιριστών (αλλά και αθλητών άλλων ομαδικών αθλημάτων), χωρίς την έγκριση του σωματείου στο οποίο ανήκαν. Ίσχυε από τα πρώτα μεταπολεμικά χρόνια έως την καθιέρωση της Α΄Εθνικής κατηγορίας, με σκοπό την προστασία των ασθενέστερων οικονομικά σωματείων. Για τους αθλητές που επέλεγαν αυτό τον τρόπο προκειμένου να πραγματοποιήσουν την μετεγγραφή που επιθυμούσαν, οι συνέπειες ήταν συχνά πολύ επιβαρυντικές 

Σε περίπτωση που μια ομάδα δεν συνναινούσε για την παραχώρηση κάποιου αθλητή της, ο τελευταίος ήταν υποχρεωμένος να παραμείνει ανενεργός, χωρίς δικαίωμα να συμμετέχει σε κανένα επίσημο ή φιλικό παιχνίδι, για διάστημα 2 ετών, πέραν του οποίου καθίστατο ελεύθερος να διαπραγματευτεί την περαιτέρω αγωνιστική του σταδιοδρομία, υπογράφοντας νέο αθλητικό δελτίο στην ομάδα της αρεσκείας του.

Η φιλοσοφία του αποκλειστικού αυτού μέτρου, υιοθετήθηκε από την αθλητική ηγεσία της επταετίας 1967-1974, όταν και επιβλήθηκε καθολική απαγόρευση των μεταγγραφών αθλητών μεταξύ ομάδων της ίδιας κατηγορίας, με στόχο την εξασφάλιση ισονομίας στις αθλητικές διοργανώσεις.

## Πηγές

*Το ηλεκτρονικό αρχείο της "Αθλητικής Ηχούς"
*Γιώργος Κουσουνέλος "*Η Ιστορία του Ελληνικού Ποδοσφαίρου [[1896]]-[[1986]]"* Αθήνα 1987
*Ανδρέας Μπόμης, "*Όλα για το ποδόσφαιρο*", 3τομο "ΑΛΜΑΝΑΚ", έκδοση περιοδικό "Εικόνες", 1991

## Παραπομπές


Διετής αποκλεισμός
Κατηγορία:Ιστορία του Ελληνικού ποδοσφαίρου
Τραφαλγκάρ

Το **Τραφαλγκάρ** (γαλλικά: *Trafalgar*) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοανατολικά του Αγίου Γεωργίου.

## Γεωγραφία
Το Τραφαλγκάρ βρίσκεται νοτιοδυτικά της Δομινίκας και βορειοανατολικά του Αγίου Γεωργίου. Βρίσκεται νοτιοδυτικά της Γούττεν Γουέιβεν, νοτιοανατολικά της Κοσράν, βόρεια της Ζιρωντέλ, δυτικά της Μορν Βατ και βορειοανατολικά της Μορν Προσπέρ.

## Δείτε επίσης
* Κατάλογος οικισμών της Δομινίκας

Τραφαλγκαρ
Τραφαλγκαρ
Μορν Προσπέρ

Το **Μορν Προσπέρ** (γαλλικά: Morne Prosper) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοανατολικά του Αγίου Γεωργίου. 

## Γεωγραφία
Το Λωντά βρίσκεται νοτιοδυτικά της Δομινίκα και βορειοανατολικά του Αγίου Γεωργίου. Βρίσκεται ανατολικά της Άπερ Κινγκς Χιλ, βορειοδυτικά της Ζιρωντέλ και νοτιοδυτικά της Τραφαλγκάρ.

## Δείτε επίσης
* Κατάλογος οικισμών της Δομινίκας

## Εξωτερικοί σύνδεσμοι

Μορν Προσπερ
Μορν Προσπερ
Μπέλβιου Σοπέν

Το **Μπέλβιου Σοπίν** είναι δύο χωριά της Δομινίκας και μπορεί να αναφέρεται σε:

* Μπέλβιου Σοπέν (Άγιος Γεώργιος)
* Μπέλβιου Σοπέν (Άγιος Πατρίκιος)
Τραφαλγκάρ (αποσαφήνιση)

Το **Τραφαλγκάρ** μπορεί να αναφέρεται σε:

## Μέρη
* Ακρωτήριο Τραφάλγκαρ, νοτιοδυτική Ισπανία
* Πλατεία Τραφάλγκαρ, Λονδίνο
* Τραφαλγκάρ, Ινδιάνα
* Τραφαλγκάρ Μοραίν, πρώην δήμος του Οντάριο, Καναδάς
* Τραφαλγκάρ, Νέα Σκωτία, περιοχή του Καναδά
* Τραφαλγκάρ, χωριό της Δομινίκας
* Τραφαλγκάρ, περιοχή στην επαρχία ΚουαΖουλού-Νατάλ, Νότια Αφρική 

## Άλλα
* Μάχη της Τραφαλγκάρ κοντά σο Ακρωτήρι Τραφαλγκάρ
* Τραφαλγκάρ, 1971, άλμπουμ από τους Μπι Γκις
* Trafalgar Tours, Βρετανική εταιρεία
Φοντ Κανί

Το **Φοντ Κανί** (γαλλικά: Fond Cani) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοδυτικά του Αγίου Γεωργίου. 

## Γεωγραφία
Το Φοντ Κανί βρίσκεται νοτιοδυτικά της Δομινίκας και βορειοδυτικά του Αγίου Γεωργίου. Βρίσκεται νότια της Κοσράν και βόρεια της Μορν Προσπέρ, βορειοανατολικά της Ροζό και νοτιοδυτικά της Λωντά και δυτικά της Γούττεν Γουέιβεν.

## Δείτε επίσης
* Κατάλογος οικισμών της Δομινίκας

## Εξωτερικοί σύνδεσμοι

Φοντ Κανί
Φοντ Κανί
Κόλπος Γούντμπριτζ

Ο **Κόλπος Γούντμπριτζ** (αγγλικά: Woodbridge Bay, γαλλικά: Baie de Woodbridge) είναι ένας κόλπος της Δομινίκας. Είναι ο σημαντικότερος κόλπος της ενορίας του Αγίου Γεωργίου. Στα ανατολικά του βρίσκεται η οδός Γκούντγουιλ Ρόουντ. Βρίσκεται βορειοδυτικά της Ροζό, σε συνταγμένες 15°18′48″Β 61°23′28″Δ.

## Δείτε επίσης
* Κατάλογος κόλπων της Δομινίκας

Κολπος Γούντμπριτζ
Κολπος Γούντμπριτζ
Ποταμός Γκιγιόν

Ο **Ποταμός Γκιγιόν** (Gillon) είναι ένας ποταμός της Δομινίκας. Είναι ένας από τους δύο κυριότερους ποταμούς του Αγίου Γεωργίου. Στα νοτιοδυτικά του βρίσκεται η Ροζό. Βρίσκεται βόρεια του άλλου σημαντικού ποταμού του Αγίου Γεωργίου, του Ροζό, σε συνταγμένες 15°16′Β 61°23′Δ.

## Δείτε επίσης
* Κατάλογος ποταμών της Δομινίκας

Γκιγιον
Ποταμός Γκιγιόν
Όλγα Βότση

Η **Όλγα Βότση** (1922-1998)  υπήρξε Ελληνίδα λογοτέχνης. Γεννήθηκε στον Πειραιά τον Δεκέμβριο του 1922. Το «Όλγα Βότση» ήταν το λογοτεχνικό της ψευδώνυμο. Το πραγματικό της όνομα ήταν Όλγα Μπούκη-Πλατή. Φοίτησε στο τμήμα Φιλολογίας της Φιλοσοφικής Σχολής του Πανεπιστημίου Αθηνών. Την περίοδο 1959-1962 παρακολούθησε μαθήματα Γερμανικής Φιλολογίας και Ιστορίας της Τέχνης στο Πανεπιστήμιο της Βόννης. Εργάστηκε επί 12 έτη ως καθηγήτρια φιλόλογος στη δημόσια και στην ιδιωτική εκπαίδευση, στην Αθήνα, τον Πειραιά, το Θεσπρωτικό Πρέβεζας και τη Λευκωσία. Η πρώτη της εμφάνιση στο χώρο των Γραμμάτων έγινε με το ποίημα «Προσευχή», που δημοσίευσε στο πειραιώτικο περιοδικό «Νεοελληνική Μούσα», το 1943. 

Κείμενά της δημοσιεύτηκαν στα περιοδικά «Φιλολογική Πρωτοχρονιά», «Πνευματική Κύπρος», «Ευθύνη», «Νέα Εστία», «Φοιτητική Τέχνη», «Ηπειρωτική Εστία», «Το Περιοδικό μας» και άλλα. Το 1978 περιέλαβε πολλά από αυτά στο βιβλίο της «Πολύεδρα». Ήταν μέλος της Εθνικής Εταιρείας Ελλήνων Λογοτεχνών. Επίσης, ανήκε στην επιτροπή βραβείων της Γυναικείας Λογοτεχνικής Συντροφιάς.
Το 1987 η Ακαδημία Αθηνών της απένειμε το βραβείο Λάμπρου Πορφύρα για την ποιητική της συλλογή Πήλινο σχήμα. Επίσης, τιμήθηκε με το Α΄ Κρατικό Βραβείο Ποίησης, το 1990 και το Β΄ Κρατικό Βραβείο Ποίησης, το 1971.  Ακόμη, βραβεύτηκε από την Ελληνική Εταιρεία Χριστιανικών Γραμμάτων.Ασχολήθηκε επίσης με τη λογοτεχνική μετάφραση (έργων του Φραντς Κάφκα, του Γκέοργκ Τρακλ, κ.ά.), ενώ έργα της μεταφράστηκαν στα ιταλικά, γαλλικά, ισπανικά και πολωνικά. 

Η ποίηση της Βότση έχει υπαρξιακές και μεταφυσικές προεκτάσεις, περιστρεφόμενη γύρω από γενικές έννοιες. Υπάρχει σε ορισμένα έργα της η αναζήτηση του θείου, εντούτοις η ποίησή της δεν είναι θρησκευτική, ούτε έχει ως αφετηρία κάποιο συγκεκριμένο προβληματισμό. Ανήκει στην πρώτη μεταπολεμική γενιά.

## Έργα
*Ύμνοι (1946)
*Ερημικά (1951)
*Ενδόμυχα (1953)
*Αγέρινα (1955)
*Ύπαρξη και σιωπή (1958)
*Πρώτη ρίζα (1962)
*Ο μεγάλος ήχος (1965)
*Κρύπτη και σύνορο (1970 για το οποίο πήρε το 1971 το 2ο Κρατικό Βραβείο Ποίησης)
*Γυμνά πέλματα (1973)
*Οι σκάλες (1976)
*Ξέφωτα (1979)
*Η άλλη γνώση (1982)
*La fuente y el oyo" (επιλογή ποιημάτων της στα ισπανικά)
*Πήλινο σχήμα (1985)
*Η εξέδρα (1988)
*Τα ποιήματα Α 1951-1973 (1989 συγκεντρωτική συλλογή για την οποία πήρε το 1ο  Κρατικό Βραβείο Ποίησης το 1990)
*Τα ποιήματα Β 1976-1988 (1991)
*Συναντήσεις - μελετήματα και στοχασμοί (1995, συλλογή μελετών)
Ολόκληρο το ποιητικό της έργο κυκλοφόρησε σε τέσσερις τόμους (1989-2002). Ποιήματά της μεταφράστηκαν στα γαλλικά, τα ιταλικά και τα πολωνικά.

Εξέδωσε, επίσης, δύο τόμους με στοχασμούς: "Πολύεδρα", 1978, "Οδύνη και ευδία", 1984.

## Μεταφράσεις
*Κάφκα «Γράμμα στον πατέρα - Στοχασμοί» (1971)
*Γκέοργκ Τρακλ «Τα πεζά ποιήματα» (1974)
Επίσης, μετέφρασε Ρίλκε, Τσέλαν, Ντίκινσον κ.ά.

## Παραπομπές


## Πηγές
*Η Ελληνική Ποίηση - Η Πρώτη Μεταπολεμική Γενιά, σελ. 520, εκδόσεις Σοκόλη

* Ιστοσελίδα ΕΚΕΒΙ 
* https://biblionet.gr/%CF%80%CF%81%CE%BF%CF%83%CF%89%CF%80%CE%BF/?personid=30834

## Εξωτερικοί σύνδεσμοι
*Όλγα Βότση στον ''Πανδέκτη'', του Εθνικού Ιδρύματος Ερευνών.

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Πρώτη Μεταπολεμική Γενιά
Ποταμός Ροζό (Δομινίκα)

Ο **Ποταμός Ροζό** (Roseau) είναι ένας ποταμός στα νοτιοδυτικά της Δομινίκας. Είναι ένας από τους δύο κυριότερους ποταμούς του Αγίου Γεωργίου. Στα βορειοδυτικά του βρίσκεται η Ροζό, η οποία πήρε το όνομά της από τον ποταμό αυτό. Βρίσκεται νότια του άλλου σημαντικού ποταμού του Αγίου Γεωργίου, του Γκιγιόν, σε συνταγμένες 15°18′Β 61°24′Δ. 

## Δείτε επίσης
* Κατάλογος ποταμών της Δομινίκας

Ποταμός Ροζο
Ποταμός Ροζο
Ποταμός Ροζό (αποσαφήνιση)

Ο **Ποταμός Ροζό** μπορεί να αναφέρεται σε:

* Ποταμός Ροζό (Δομινίκα), ποταμός της νησιωτικής χώρας της Δομινίκας.
* Ποταμός Ροζό (Μανιτόμπα-Μινεσότα), ποταμός της επαρχίας της Μανιτόμπα και της πολιτείας της Μινεσότα.
* Ποταμός Ροζό (Αγία Λουκία), ποταμός της νησιωτικής χώρας της Αγίας Λουκίας.
Χάλλε (Ζάαλε)

Η **Χάλλε** είναι η μεγαλύτερη πόλη στο γερμανικό κρατίδιο της Σαξονίας-Άνχαλτ. Το επίσημο όνομά της είναι *Halle (Saale)* (Χάλλε (Ζάαλε)), παλιότερα *Halle an der Saale* (*Χάλλε επί του [[Ζάαλε]]*), προκειμένου να διακρίνεται από την πόλη Χάλλε της Βεστφαλίας.

## Γεωγραφία
Βρίσκεται στο νότιο τμήμα της Σαξονίας-Άνχαλτ, κατά μήκος του ποταμού Ζάαλε (Saale), βόρεια από το Δρυμό την Θουριγγίας. Η Λειψία, μία από τις άλλες μεγάλες πόλεις της ανατολικής Γερμανίας, απέχει 35 χλμ.

## Ιστορία
Η πρώιμη ιστορία της συνδέεται με τη συγκομιδή του αλατιού. Το όνομα Halle προήλθε από το βρετανικό «Halen», λέξη για το αλάτι («salann» βλ. στα ιρλανδικά). Το όνομα του ποταμού Ζάαλε (Saale) περιέχει επίσης τη ρίζα της γερμανικής λέξης για το αλάτι, καθώς γίνεται συγκομιδή του στο Χάλλε από την εποχή του Χαλκού (2300-600 π.Χ.). Η πόλη αναφέρεται για πρώτη φορά το 806. Αποτέλεσε τμήμα της Αρχιεπισκοπής του Μαγδεβούργου τον 10ο αιώνα. Σύμφωνα με ιστορικά έγγραφα η πόλη του Χάλλε υπήρξε μέλος της Χανσεατικής Ένωσης τουλάχιστον από το 1281.

Κοντά στο τέλος του Β΄ Παγκοσμίου Πολέμου πραγματοποιήθηκαν δύο βομβαρδισμοί: ο πρώτος στις 31 Μαρτίου 1945, ο δεύτερος μερικές ημέρες αργότερα. Στις 17 Απριλίου 1945 η Χάλλε είχε καταληφθεί από τα αμερικανικά στρατεύματα, ενώ τον Ιούλιο οι Αμερικανοί αποσύρθηκαν και η πόλη κατελήφθη από τον Κόκκινο Στρατό.

Η πόλη είναι η γενέτειρα του μεγάλου μουσικοσυνθέτη Γκέοργκ Φρίντριχ Χέντελ (1685 - 1759).

## Παραπομπές

## Εξωτερικοί σύνδεσμοι

Κατηγορία:Πόλεις της Σαξονίας-Άνχαλτ
Άγιος Δαβίδ, Δομινίκα

Ο **Άγιος Δαβίδ** (αγγλικά: Saint David) είναι μια ενορία της Δομινίκας. Πρωτεύουσα είναι η Ροζαλί. Έχει έκταση 131,6 τ.χλμ.. Έχει πληθυσμό 6.789 κατοίκων (2001) και πυκνότητα 52 κατοίκων ανά τ.χλμ.

## Γεωγραφία
Ο Άγιος Δαβίδ βρίσκεται ανατολικά της Δομινίκας. Συνορεύει στα βόρεια με τον Άγιο Ανδρέα, στα βορειοδυτικά με τον Άγιο Ιωσήφ, στα κεντο-δυτικά με τον Άγιο Παύλο, στα νοτιοδυτικά με τον Άγιο Γεώργιο και στα νότια με τον Άγιο Πατρίκιο. Έχει έκταση 131,6 τ.χλμ.. Είναι η δεύτερη μεγαλύτερη ενορία μετά τον Άγιο Ανδρέα.

## Χωριά
* Άτκινσον
* Γκούντ Χόουπ
* Γκραντ Φοντ, Ντομίνικα
* Κασλ Μπρους
* Μορν Ζων
* Μπατακά
* Πετίτ Σουφριέρ
* Ριβιέρ Κιρίκ
* Ροζαλί
* Σαλίμπια
* Σαν Σωβέ

## Μεταφορές
Ο Άγιος Δαβίδ βρίσκεται ανατολικά του Αγίου Γεωργίου, ο οποίος  συμπερλαμβάνει το Αεροδρόμιο Κέινφιλντ, που βρίσκεται 3 μίλια βορειοανατολικά της Ροζό και νότια του Αγίου Ανδρέα, ο οποίος  συμπερλαμβάνει το Αεροδρόμιο Μέλβιλ Χωλ, που βρίσκεται κοντά στη Μαριγκό.

## Δείτε επίσης
* Ενορίες της Δομινίκας

## Εικόνες

Αρχείο:Dominica_-_Castle_Bruce.jpg|Η Κασλ Μπρους
Αρχείο:Pagua_Bay_from_south_(Dominica).jpg|Ο Κόλπος Παγκουά
Αρχείο:Carib_Territory_(Dominica).jpg|Μέρος του Αγίου Δαβίδ


## Εξωτερικοί σύνδεσμοι
* 


Κατηγορία:Ενορίες της Δομινίκας
Τσελέστα

thumb|200px|Τσελέστα
Η **τσελέστα** (ιτ. *celesta*, γαλλ. *célesta*) είναι ιδιόφωνο μουσικό όργανο που συμπεριλαμβάνεται στην ομάδα των κρουστών της συμφωνικής ορχήστρας.

Το όργανο αυτό μοιάζει με μικρό όρθιο πιάνο, φέροντας μουσικό πληκτρολόγιο το οποίο συνδέεται με σχετική διάταξη αποτελούμενη από μικρά τσόχινα σφυράκια που κρούουν μεταλλικές ράβδους. Η ενίσχυση του ήχου της κάθε ράβδου επιτυγχάνεται από μικρά ξύλινα κιβωτιόσχημα αντηχεία. Η κάθε ράβδος φέρεται «χορδισμένη» κατά το μήκος της στον φθόγγο που εξασφαλίζει.

Τέλος φέρει ειδικό ποδόπληκτρο (*πεντάλ*) με το οποίο ανασηκώνεται ειδικός τσόχινος σιγαστήρας, ο οποίος ακουμπώντας στις ράβδους διακόπτει τον παρατεταμένο ήχο παρέχοντας έτσι τη δυνατότητα παραγωγής κοφτών ήχων.

Το όργανο αυτό όπου στην ουσία πρόκειται για μεταλλόφωνο, αποτελεί εφεύρεση του Γάλλου Ωγκύστ Μυστέλ ο οποίος και το κατοχύρωσε το 1886. Τούτο όμως αποτελεί εξέλιξη του τυποφώνου, παρόμοιου οργάνου με πιο απαλούς ήχους, που είχε εφεύρει ο πατέρας του Μυστέλ, Βίκτωρας, το 1865 και είχε κατοχυρώσει τρία χρόνια αργότερα.

Το ρεπερτόριό της, αν και περιορισμένο, την καθιστά αναπόσπαστο στοιχείο πολλών συμφωνικών έργων μετά τα τέλη του 19ου αιώνα, με κύρια παραδείγματα τον «Χορό της ζαχαρένιας νεράιδας» από το μπαλέτο «Ο Καρυοθραύστης» του Τσαϊκόφσκι, την όπερα «Ο ιππότης των ρόδων» του Ρίχαρντ Στράους και τη «Μουσική για έγχορδα, κρουστά και τσελέστα» του Μπέλα Μπάρτοκ.

## Πηγές
* "Εγκυκλοπαίδεια Πάπυρος Larousse Britannica" τομ.58ος, σελ.199

Κατηγορία:Κρουστά μουσικά όργανα
Κατηγορία:Πληκτροφόρα μουσικά όργανα
Κατηγορία:Ιδιόφωνα
Κύπελλο Ελλάδας καλαθοσφαίρισης ανδρών 1987-1988

To **[[Κύπελλο Ελλάδος καλαθοσφαίρισης ανδρών]] 1987-88** ξεκίνησε στις 13 Ιανουαρίου 1988 με τους αγώνες της πρώτης φάσης, στους οποίους μετείχαν οι ομάδες των χαμηλών εθνικών κατηγοριών (Β΄ Εθνική και Α2΄) σε δύο αγωνιστικές μέχρι να μείνουν έξι ομάδες. Από τη σεζόν αυτή δεν μετέχουν οι σύλλογοι από τις τοπικές ενώσεις, οι οποίες διοργανώνουν δικές τους διοργανώσεις Κυπέλλου. Έτσι τη διοργάνωση είχε εξαρχής η Ελληνική Ομοσπονδία Καλαθοσφαίρισης. Στη Β΄ φάση εντάχθηκαν και οι 10 ομάδες της Α1΄ Εθνικής (σύνολο: 16 ομάδες). Ο τελικός διεξήχθη στις 18 Μαΐου 1988 στο Στάδιο Ειρήνης και Φιλίας, με αντιπάλους την ΑΕΚ και τον Άρη. Το κύπελλο Ελλάδος κατέκτησε ο **[[Άρης Θεσσαλονίκης]]** για τρίτη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

## Β΄ φάση

## Προημιτελικοί

## Ημιτελικοί

## Τελικός

*Στάδιο Ειρήνης και Φιλίας.
*Τετάρτη, 18 Μαΐου 1988.
*Διαιτητές: Δουβής, Συμεωνίδης.
*Εισιτήρια: 14.008.

### Ο κυπελλούχος

## Παραπομπές


## Πηγές
*Ελληνική Ομοσπονδία Καλαθοσφαίρισης

1988
Κατηγορία:Καλαθοσφαίριση το 1987
Κατηγορία:Καλαθοσφαίριση το 1988
Α.Σ. Διαγόρας Πολυδρόσου

Ο **Αθλητικός Σύλλογος Διαγόρας Πολυδρόσου** είναι αθλητικός σύλλογος της Φωκίδας που ιδρύθηκε το 1959. Τα χρώματα της ομάδας είναι μπλε-άσπρο και εναλλακτικά το πράσινο. Ο Διαγόρας έχει αναδειχθεί τέσσερις φορές πρωταθλητής Ε.Π.Σ. Φωκίδας (1992, 1994, 1996 και 2011), έχοντας αγωνιστεί τρεις φορές στο πρωτάθλημα της Δ΄ Εθνικής. Επίσης ήταν φιναλίστ δύο φορές σε τελικούς κυπέλλου της Ε.Π.Σ. Φωκίδας (1993 και 2014). Χρησιμοποιεί ως αγωνιστική έδρα το Δημοτικό Στάδιο Πολυδρόσου «Ιωάννης Κούσουλας» το οποίο έχει χωρητικότητα 300 θέσεις.

## Πορεία στην Δ΄ Εθνική

## Τελευταίος τίτλος
Την αγωνιστική περίοδο 2010-11 ο Διαγόρας κατέκτησε για 4η φορά το πρωτάθλημα στη Φωκίδα, αλλά στη συνέχεια, λόγω οικονομικών προβλημάτων, δήλωσε αδυναμία να συμμετάσχει στη Δ΄ Εθνική και τιμωρήθηκε με υποβιβασμό στην (τελευταία) Β' τοπική κατηγορία Φωκίδας. Ωστόσο, η διοίκηση του συλλόγου δεν δήλωσε συμμετοχή στο πρωτάθλημα και παραχώρησε τους περισσότερους από τους ποδοσφαιριστές του σωματείου στο μετέπειτα πρωταθλητή Οδυσσέα Ανδρούτσο Γραβιάς.

## Πηγές
* Εφημερίδα «ΕΝ ΔΕΛΦΟΙΣ»

## Παραπομπές


Κατηγορία:Αθλητικοί σύλλογοι Φωκίδας
Κατηγορία:Ιδρύσεις αθλητικών συλλόγων το 1959
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1959
Αγία Παρασκευή Ρεθύμνου (αποσαφήνιση)

Με την ονομασία **Αγία Παρασκευή Ρεθύμνου** αναφέρονται ως οι παρακάτω οικισμοί: 

* Αγία Παρασκευή Άδελε Ρεθύμνου, οικισμός του δήμου Ρεθύμνου της ομώνυμης περιφερειακής ενότητας.
* Αγία Παρασκευή Αρδάκτου Ρεθύμνου, οικισμός του δήμου Αγίου Βασιλείου της περιφερειακής ενότητας Ρεθύμνου.
* Αγία Παρασκευή Αμαρίου Ρεθύμνης, οικισμός του δήμου Αμαρίου της περιφερειακής ενότητας Ρεθύμνου.

## Δείτε επίσης
* Αγία Παρασκευή (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κύπελλο Ελλάδας καλαθοσφαίρισης ανδρών 1988-1989

To **[[Κύπελλο Ελλάδος καλαθοσφαίρισης ανδρών]] 1988-89** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 5 Οκτωβρίου 1988 με τους αγώνες της πρώτης φάσης, στους οποίους μετείχαν οι ομάδες των χαμηλών εθνικών κατηγοριών (Β΄ Εθνική και Α2΄). Διεξήχθησαν δύο αγωνιστικές μέχρι να μείνουν έξι ομάδες. Στη Β΄ φάση εντάχθηκαν και οι 10 ομάδες της Α1΄ Εθνικής (σύνολο: 16 ομάδες). Τη σεζον αυτή οι προημιτελικοί και οι ημιτελικοί αγώνες ήταν διπλοί: εντός και εκτός έδρας. Ο τελικός διεξήχθη στις 13 Μαΐου 1989 στο Αλεξάνδρειο Μέλαθρο, με αντιπάλους τον ΠΑΟΚ και τον Άρη. Το κύπελλο Ελλάδος κατέκτησε ο **[[Άρης Θεσσαλονίκης]]** για τέταρτη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

## Β΄ φάση

## Προημιτελικοί

## Ημιτελικοί
Ο Παναθηναϊκός δεν ταξίδεψε στην Θεσσαλονίκη για τον επαναληπτικό ημιτελικό, σε ένδειξη διαμαρτυρίας για την αντιμετώπιση που τύγχανε από τους διαιτητές καθ' όλη τη διάρκεια της αγωνιστικής περιόδου 1988-89.

## Τελικός

*Αλεξάνδρειο Μέλαθρο.
*Τετάρτη, 13 Μαΐου 1989.
*Διαιτητές: Κόντης, Βιδάλης.
*Εισιτήρια: 5.085.

### Ο κυπελλούχος

## Παραπομπές


## Πηγές
*Ελληνική Ομοσπονδία Καλαθοσφαίρισης

1989
Κατηγορία:Καλαθοσφαίριση το 1988
Κατηγορία:Καλαθοσφαίριση το 1989
Βελόνη Ξάνθης

Η **Βελόνη**  είναι χωριό της Νότιας Ξάνθης που ανήκει στο Δήμο Αβδήρων και βρίσκεται σε μικρή απόσταση από την ιστορική του έδρα τα Άβδηρα. Ο πληθυσμός της Βελόνης αποτελείται από χριστιανούς και μουσουλμάνους κατοίκους οι οποίοι ασχολούνται με την γεωργία και την κτηνοτροφία. Μαζί με άλλα γειτονικά χωριά των Αβδήρων θεωρείται προσφυγικό, καθώς μετά την Μικρασιατική Καταστροφή οι πρόσφυγες εγκαταστάθηκαν στην περιοχή. Στην αρχαιότητα ο όρμος της Βελόνης χρησίμευε τόσο για τις θαλάσσιες επικοινωνίες των Αβδηριτών, όσο και τις μεταφορές του εισαγωγικού και εξαγωγικού τους εμπορίου με άλλες πόλεις. Κατά την περίοδο τουρκοκρατίας η Βελόνη είχε την ονομασία "Ινελή" ή "Inli".

## Πηγές
Πέτρου Α. Γεωργαντζή, Άβδηρα, Αρχαία & Βυζαντινά, Δήμος Αβδήρων Ξάνθης, 2006


Κατηγορία:Χωριά της περιφερειακής ενότητας Ξάνθης
Βελόνη

Ο όρος Βελόνη μπορεί να αναφέρεται:
* στον οικισμό Βελόνη Ξάνθης
* στο γένος ψαριών Βελόνη (γένος) (Belone)
Κύπελλο Ελλάδας καλαθοσφαίρισης ανδρών 1989-1990

To **[[Κύπελλο Ελλάδος καλαθοσφαίρισης ανδρών]] 1989-90** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 27 Σεπτεμβρίου 1989 με τους αγώνες της πρώτης φάσης, στους οποίους μετείχαν οι ομάδες των χαμηλών εθνικών κατηγοριών (Β΄ Εθνική και Α2΄). Διεξήχθησαν τρεις αγωνιστικές μέχρι να μείνουν τέσσερις ομάδες. Στη Β΄ φάση εντάχθηκαν και οι 12 ομάδες της Α1΄ Εθνικής (σύνολο: 16 ομάδες). Ο τελικός διεξήχθη στις 21 Μαΐου 1990 στο Στάδιο Ειρήνης και Φιλίας, με αντιπάλους ξανά τον ΠΑΟΚ και τον Άρη. Το κύπελλο Ελλάδος κατέκτησε ο **[[Άρης Θεσσαλονίκης]]** για πέμπτη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

### 3η αγωνιστική

## Β΄ φάση

## Προημιτελικοί

## Ημιτελικοί

## Τελικός

*Στάδιο Ειρήνης και Φιλίας.
*Δευτέρα, 21 Μαΐου 1990.
*Διαιτητές: Ρήγας, Κορομηλάς.
*Εισιτήρια: 13.644.

### Ο κυπελλούχος

## Παραπομπές


## Πηγές
*Ελληνική Ομοσπονδία Καλαθοσφαίρισης

1990
Κατηγορία:Καλαθοσφαίριση το 1989
Κατηγορία:Καλαθοσφαίριση το 1990
Κρέφελντ

Το **Κρέφελντ** (), επίσης γνωστό ως Crefeld έως το 1929, είναι πόλη στη Βόρεια Ρηνανία-Βεστφαλία της Γερμανίας. 

Βρίσκεται βορειοδυτικά του Ντίσελντορφ. Το κέντρο της βρίσκεται μόλις μερικά χιλιόμετρα προς τα δυτικά του ποταμού Ρήνου, ο δήμος της Uerdingen βρίσκεται ακριβώς πάνω στον Ρήνο. Το Κρέφελντ είναι προσβάσιμο από τους αυτοκινητόδρομους A57 ( Κολωνία - Ναϊμέχεν) και Α44 (Άαχεν - Ντίσελντορφ - Ντόρτμουντ - Κάσσελ).

Οι κάτοικοι του Κρέφελντ μιλούν Hochdeutsch, την τυπική γερμανική που διδάσκεται στη Γερμανία. Ωστόσο, η μητρική διάλεκτος είναι τα τοπικά Krefelder Plattdeutsch, Krieewelsch Platt, Plattdeutsch, ή μερικές φορές απλά *Πλατ*.

## Ιστορία
Οι απαρχές της πόλης ήταν στη ρωμαϊκή εποχή, όταν λεγεωνάριοι ίδρυσαν το στρατόπεδο Gelduba (σήμερα ο δήμος Gellep). Το Κρέφελντ ίδια αναφέρθηκε για πρώτη φορά το 1105 με το όνομα ***Krinvelde***. Το Uerdingen ήταν αρχικά μια ανεξάρτητη πόλη ανατολικά του Κρέφελντ, που ιδρύθηκε το 1255. Στους μεσαιωνικούς χρόνους, ήταν μεγαλύτερο και πιο σημαντικό από το Κρέφελντ.

Μετά τον θάνατο το 1702 του Γουλιέλμου Γ' της Οράγγης, το Κρέφελντ πέρασε στο Βασίλειο της Πρωσίας. Η μάχη του Κρέφελντ συνέβη στις 23 Ιουνίου του 1758. Κρέφελντ και Uerdingen είχαν συμπεριληφθεί στην πρωσική επαρχία Jülich-Cleves-Berg το 1815 (μετά το 1822 επαρχία του Ρήνου). Το 1872, το Κρέφελντ έγινε ανεξάρτητη πόλη.

## Πολιτισμός και αξιοθέατα
* Πύργος Χιλς
* Ζωολογικός κήπος
* Βοτανικός κήπος
* Μουσείο Haus Lange και το Haus Ester, είναι κατοικημένα σπίτια που σχεδιάστηκαν από από τον αρχιτέκτονα Μις φαν ντερ Ρόε

## Εξωτερικοί σύνδεσμοι
* 
* 

Κατηγορία:Πόλεις της Βόρειας Ρηνανίας-Βεστφαλίας
Ρεγκάλ

μικρογραφία|300px|Ρεγκάλ βιβλιόσχημου τύπου
μικρογραφία|300px|Ρεγκάλ με γλωττιδόφωνους αυλούς
Το **ρεγκάλ** είναι πληκτροφόρο μουσικό όργανο, που εντάσσεται στην κατηγορία των αερόφωνων, η χρήση του οποίου άνθισε την εποχή της Αναγέννησης και του πρώιμου Μπαρόκ. Πρόκειται κατ' ουσίαν για ένα μικρού μεγέθους εκκλησιαστικό όργανο, με τη διαφορά ότι το ηχοπαραγωγικό του μέσο δεν είναι αυλοί, αλλά μεταλλικά ελάσματα· στο πάτημα των πλήκτρων, πεπιεσμένος αέρας διοχετεύεται από μια δεξαμενή σε μικρά φρεάτια τα οποία είναι συνδεδεμένα με τα μεταλλικά ελάσματα, τα οποία κατά συνέπεια δονούνται. Το όνομα ρεγκάλ απαντάται επίσης και ως τύπος ρεγκίστρων του κυρίως ειπείν εκκλησιαστικού οργάνου, αναφερόμενο τόσο στο παρόμοιο ηχόχρωμά τους, όσο και στον ηχοπαραγωγικό τους τρόπο.

Τα περισσότερα ρεγκάλ έχουν έκταση τεσσάρων περίπου οκτάβων και διαθέτουν έναν ή δύο φυσητήρες. Η δε λειτουργία τους απαιτεί τουλάχιστον δύο άτομα, το ένα στα πλήκτρα και το άλλο (ή δύο άτομα) στον χειρισμό των φυσητήρων. Η φύση του οργάνου, με τα μεταλλικά ελάσματα και τους φυσητήρες, το τοποθετεί εν πολλοίς ως πρόγονο του κατοπινού αρμόνιου, ενώ μοιράζεται μια κάποια συγγένεια με την οικογένεια του ακορντεόν, αλλά και την -κατά πολύ μικρότερη σε μέγεθος- φυσαρμόνικα. 

Το ρεγκάλ απαντάται στη βιβλιογραφία από αρκετά παλιά, πρωτοαναφερόμενο στο "Μουσικό Σύνταγμα" του Μίχαελ Πρετόριους (1618). Πλήθος άλλες αναφορές από οργανοστάσια βασιλικών αυλών και εκκλησιών της δυτικής Ευρώπης, αλλά και πονήματα θεωρητικών της μουσικής, το τοποθετούν σε ευρεία χρήση την εποχή του 17ου αιώνα. Άξιος αναφοράς είναι ένας υπότυπος του ρεγκάλ, πολύ μικρότερου μεγέθους και με δυνατότητα αναδίπλωσης στο μέσον του, ώστε να διευκολύνεται η μεταφορά του. Η ομοιότητά του με μεγάλο βιβλίο, τού απέφερε το υποκοριστικό *βιβλιόσχημο* (γερμ. *Bibelregal*), με άμεση αναφορά στη Βίβλο.

Στις μέρες μας δεν έχουν επιζήσει λειτουργικά τέτοια όργανα· το εύθραυστο της κατασκευής τους και η εκτόπισή τους από άλλα όργανα τα κατέστησαν αφανή ήδη από τα τέλη του 17ου αιώνα. Σπάνια υπήρξε και η συγκεκριμένη τους τοποθέτηση σε μουσικά σχήματα της εποχής, με φωτεινή εξαίρεση την όπερα «Ορφέας» του Κλάουντιο Μοντεβέρντι, η παρτιτούρα της οποίας απαιτεί τουλάχιστον δύο ρεγκάλ. Τα σημερινά αντίγραφα είναι συχνά διαφοροποιημένα ως προς την παραγωγή του αέρα, με την αντικατάσταση των φυσητήρων από την αθόρυβη και ανέξοδη λειτουργία του ηλεκτρικού ανεμιστήρα· οι πρωτότυποι φυσητήρες διατηρούνται μερικές φορές ως διακοσμητικό στοιχείο.
## Πηγές
* Menger, R., *Das Regal*. Tutzing, H. Schneider, 1973.
*
## Εξωτερικοί σύνδεσμοι

* Λήμμα ''Regal'' από το  AEIOU Culture Information System: περιλαμβάνει αρχεία ήχου και εικόνας
* Ρεγκάλ του 17ου αιώνα από την ιστορική συλλογή πληκτροφόρων οργάνων του Μουσείου Καλών Τεχνών της Βοστώνης
* Ρεγκάλ του George Voll, 1575, Νυρεμβέργη από το Μητροπολιτικό Μουσείο Τέχνης, Νέα Υόρκη

Ρεγκαλ
Κατηγορία:Μουσικά όργανα της Αναγέννησης
Γέφυρα (εγκέφαλος)

Η **γέφυρα** (αγγλικά: pons) είναι το μεσαίο τμήμα του στελέχους του εγκεφάλου. Συνδέει το προμήκη με το μεσεγκέφαλο. Βρίσκεται μπροστά από τη παρεγκεφαλίδα. Το όνομα γέφυρα δόθηκε επειδή μοιάζει να ενώνει τα δύο ημισφαίρια της παρεγκεφαλίδας. Η γέφυρα είναι παχύτερη από το υπόλοιπο στέλεχος επειδή περιέχει πολλούς πυρήνες και ίνες. Από την γέφυρα αναδύονται αρκετά εγκεφαλικά νεύρα, το τρίδυμο νεύρο, το απαγωγό νεύρο, το προσωπικό νεύρο και το στατικοακουστικό νεύρο.

Η μπροστά επιφάνεια της γέφυρας είναι κυρτή και στη μέση έχει μια αβαθή αύλακα, τη βασική αύλακα, μέσα στην οποία πορεύεται η βασική αρτηρία. Στο πλάι, οι ίνες της γέφυρας συγκλίνουν και σχηματίζουν το μέσο παρεγκεφαλιδικό σκέλος, το οποίο ενώνει τη γέφυρα με την παρεγκεφαλίδα. Η πίσω επιφάνειας της γέφυρας σχηματίζει το έδαφος του άνω ήμισυ της τέταρτης κοιλίας, αλλά δε φαίνεται γιατί αποκρύπτεται από τη παρεγκεφαλίδα. Εσωτερικά, η γέφυρα χωρίζεται στην καλύπτρα (ραχιαίο τμήμα) και τη βάση (κοιλιακό τμήμα), τα οποία διαχωρίζει το τραπεζοειδές σώμα. Στη γέφυρα βρίσκεται μεγάλο μέρος του δικτυωτού σχηματισμού.

Η γέφυρα περιλαμβάνει πολλές οδούς και πυρήνες. Οι κύριες καθοδικές οδοί είναι η φλοιονωτιαία οδός, οι φλοιοπρομηκικές οδοί και η ερυθρονωτιαία και τετραδυμονωτιαία οδός. Μια σημαντική οδός που διέρχεται από τη γέφυρα είναι αυτή που συνδέει τον εγκεφαλικό φλοιό με τη παρεγκεφαλίδα. Οι ίνες αυτές κατέρχονται από το φλοιό, με το φλοιογεφυρικό δεμάτιο, και φτάνουν στους γεφυρικούς πυρήνες, στη βάση της γέφυρας. Εκεί σχηματίζουν τις εγκάρσιες γεφυρικές ίνες, που διαχωρίζουν σε μικρά δεμάτια τις άλλες καθοδικές οδούς, διασχίζουν τη μέση γραμμή, και παίρνουν μέσα από τα παρεγκεφαλιδικά σκέλη στη παρεγκεφαλίδα (γεφυροπαρεγκεφαλιδικές ίνες). Υπάρχει επίσης η κεντρική καλυπτική οδός που συνδέει τον ερυθρό πυρήνα με τους πυρήνες της ελαίας και η έσω επιμήκης δεσμίδα. Οι κύριες ανοδικοί οδοί είναι ο έσω, ο έξω λημνίσκος και ο νωτιαίος λημνίσκος.

Ο λημνίσκος χρησιμοποιεται και στα μαθηματικα ως ορισμος για το συμβολο του απειρου

## Πηγή
* 

Κατηγορία:Εγκέφαλος
Εβά Ζολύ

Η **Εβά Ζολύ**, γεννημένη ως **Γκρο Έβα Φαρσέτ** στις 5 Δεκεμβρίου 1943 στο Όσλο της Νορβηγίας, είναι Γαλλίδα δικαστικός, γαλλο-νορβηγικής εθνικότητας, που έχει γίνει πολτικός στη Γαλλία. 

Γίνεται γνωστή στο ευρύ κοινό στη διάρκεια της δεκαετίας του 1990 αναλαμβάνοντας δικαστικές υποθέσεις πολιτικών-οικονομικών σκανδάλων με μεγάλη προβολή από τον τύπο, όπως οι υποθέσεις σχετικά με τον Μπερνάρ Ταπί και την εταιρία Elf.

Το 2009, εκλέγεται ευρωβουλευτής στην εκλογική περιφέρεια της Ιλ-ντε-Φρανς (Île-de-France), στη λίστα του κόμματος Europe Écologie. Είναι υποψήφια του κόμματος Europe Écologie Les Verts στις προεδρικές εκλογές του 2012.

## Παραπομπές


## Εξωτερικοί σύνδεσμοι
* 

Κατηγορία:Γάλλοι πολιτικοί
Κατηγορία:Μέλη του Ευρώπη Οικολογία - Οι Πράσινοι
Τζιμ Γιονγκ Κιμ

Ο **Τζιμ Γιονγκ Κιμ**, γεννημένος στις 8 Δεκεμβρίου 1959, είναι Αμερικανός ιατρός, που από την 1η Ιουλίου 2012 ως την 1η Φεβρουαρίου 2019 χρημάτισε πρόεδρος της Παγκόσμιας Τράπεζας, διεθνούς χρηματοπιστωτικού ιδρύματος το οποίο παρέχει οικονομική και τεχνική βοήθεια σε αναπτυσσόμενες χώρες για αναπτυξιακά έργα. Αποτελεί τον πρώτο Πρόεδρο του οργανισμού που δεν έχει υπάρξει ούτε οικονομολόγος ούτε διπλωμάτης.

Γεννημένος στη Σεούλ της Νότιας Κορέας, ο Κιμ μετανάστευσε με την οικογένειά του στις Ηνωμένες Πολιτείες στην ηλικία των πέντε ετών και μεγάλωσε στην Αϊόβα. Αποφοίτησε με magna cum laude από το Πανεπιστήμιο Μπράουν το 1982. Ολοκλήρωσε δύο διδακτορικά στο Πανεπιστήμιο του Χάρβαρντ, ένα στην Ιατρική το 1991 κι ένα στην Ανθρωπολογία το 1993. Όντας ακόμη φοιτητής Ιατρικής στο Χάρβαρντ, ίδρυσε μαζί με συναδέλφους του την ανθρωπιστική οργάνωση «Partners in Health». Η τελευταία είναι σήμερα ενεργή σε 12 χώρες όπου στηρίζει, δρώντας σε περιφερειακό επίπεδο, τοπικούς συνεργάτες και διαπραγματεύεται καλύτερους όρους για τη διάθεση φαρμακευτικών σκευασμάτων.   

Έχει τιμηθεί με τη MacArthur «Genius» Fellowship (2003), έχει αναγνωριστεί ως ένας από τους «Καλύτερους 25 Ηγέτες» από το US News & World Report (2005) και συμπεριλήφθη στη λίστα του Περιοδικού Τάιμ με τα *«100 άτομα που ασκούν τη μεγαλύτερη επιρροή παγκοσμίως»* για το έτος 2006. Το 2004 εκλέχθηκε στο Ινστιτούτο Ιατρικής της Εθνικής Ακαδημίας Επιστημών - μια από τις σπουδαιότερες διακρίσεις στα γνωστικά πεδία της Υγείας και της Ιατρικής - για τα προσωπικά του επιτεύγματα και την προσήλωσή του στην εργασία του.

## Πηγές
* «World Bank’s Executive Directors Select Dr. Jim Yong Kim 12th President of the World Bank Group», άρθρο στον επίσημο ιστότοπο της Παγκόσμιας Τράπεζας, 16 Απριλίου 2012.
* «Ο νέος πρόεδρος της Παγκόσμιας Τράπεζας», άρθρο στον επίσημο ιστότοπο του Σκάι, με πηγή τη Deutsche Welle, 17 Απριλίου 2012.

## Παραπομπές

Κατηγορία:Αμερικανοί ιατροί
Κατηγορία:Νοτιοκορεάτες
Μιχαήλ Τσαμαδός

Ο **Μιχαήλ Τσαμαδός** (1 Σεπτεμβρίου 1879 - 11 Ιουνίου 1963) ήταν Έλληνας διπλωμάτης, δικαστικός στο Συμβούλιο της Επικρατείας και Υφυπουργός Εξωτερικών για ένα μικρό διάστημα.

## Βιογραφία
Καταγόταν από παλιά οικογένεια της Ύδρας και σπούδασε νομικά. Ακολούθησε καριέρα στο διπλωματικό σώμα διατελώντας πρέσβης στις ΗΠΑ (1923), στο Βελιγράδι (1924 - 1926), στην Άγκυρα  (1926 - 1928). Το 1929 ίδρυσε το τριμηνιαίο περιοδικό *"Αρχείον Φιλοσοφίας και Θεωρίας Επιστημών"* μαζί με τους Παναγιώτη Κανελλόπουλο, Ιωάννη Θεοδωρακόπουλο και Κωνσταντίνο Τσάτσο, η έκδοση του οποίου συνεχίστηκε μέχρι το 1941 και του οποίου ήταν μέλος της συντακτικής επιτροπής.

Το 1931 επελέγη από την ολομέλεια του Συμβουλίου της Επικρατείας ως σύμβουλος. Με συντακτική πράξη του 1935 απελύθη ως βενιζελικός, επαναφέρθηκε όμως αργότερα. Το 1941 τοποθετήθηκε πρόεδρος του Α΄ τμήματος του ΣτΕ για να μεταφερθεί το 1943 στην προεδρία του Β΄ τμήματος. Εκεί παρέμεινε μέχρι το 1948 οπότε και μετακινήθηκε για δεύτερη φορά στο Α΄ τμήμα, θέση την οποία διατήρησε μέχρι το 1949 οπότε και αποχώρησε από το δικαστικό σώμα. Το 1945 υπηρέτησε ως υφυπουργός εξωτερικών στις κυβερνήσεις Πέτρου Βούλγαρη (Απρίλιος, Αύγουστος). Υπήρξε ιδρυτικό μέλος του Ροταριανού Ομίλου Αθηνών (1928) και του συλλόγου *Φάρος Τυφλών της Ελλάδος* (1946), στον οποίο δώρισε την έκταση που βρίσκονται σήμερα οι εγκαταστάσεις του.

## Πηγές


## Εξωτερικοί σύνδεσμοι
* Άρθρα του Τσαμαδού στο περιοδικό ''Αρχείον Φιλοσοφίας και Θεωρίας Επιστημών'' 

Κατηγορία:Έλληνες δικαστικοί
Κατηγορία:Έλληνες υφυπουργοί Εξωτερικών
Κατηγορία:Έλληνες διπλωμάτες
Κατηγορία:Έλληνες νομικοί
Κατηγορία:Έλληνες φιλόσοφοι
Αλιευτική παράβαση

Ως **Αλιευτική παράβαση** χαρακτηρίζεται γενικά οποιαδήποτε δραστηριότητα που αντίκειται στην κείμενη νομοθεσία περί αλιείας, είτε σε θαλάσσιο χώρο, εντός των χωρικών υδάτων, είτε εντός των εσωτερικών υδάτων μιας χώρας, (π.χ. ποταμούς, λίμνες). Αρμόδιες καθ΄ ύλη και κατά τόπο Αρχές που επιλαμβάνονται και βεβαιώνουν αυτές είναι οι Λιμενικές και Αστυνομικές Αρχές αντίστοιχα.

## Είδη παραβάσεων
Οι αλιευτικές παραβάσεις διακρίνονται επί το πλείστον στα ακόλουθα επτά είδη κατά περιπτώσεις:
* Παραβάσεις "άσκησης" αλιευτικής δραστηριότητας. Οι παραβάσεις του είδους αυτού αφορούν τις σχετικές με τις άδειες αλιείας που υποχρεούνται να εφοδιάζονται και να ανανεώνουν οι επιχειρούντες παράκτια αλιεία. Αυτές διακρίνονται σε ερασιτεχνικές και επαγγελματικές τόσο κατά πρόσωπα (ατομικές), όσο και κατά σκάφη.   
* Παραβάσεις "χρήσης αλιευτικών εργαλείων". Αυτές αφορούν σε χρήση επαγγελματικών εργαλείων από ερασιτέχνες, καθώς και υπερβάσεις χρήσης αυτών, ή μη τήρηση μέτρων ασφαλείς όπως π.χ. επί διαστάσεων, ή μήκους αυτών, επί φωτιστικής έντασης (π.χ. πυροφάνι), απόσταση από ακτών, σήμανσης υποβρύχιας αλιείας κ.λπ.
* Παραβάσεις σε "απαγορευμένες περιοχές". Πρόκειται για ειδικές παραβάσεις αλιείας σε χώρους που αποκλείονται για αλιευτικές δραστηριότητες π.χ. εντός λιμένων, ή εγγύς ναυστάθμων, παράλιων στρατιωτικών ή βιομηχανικών εγκαταστάσεων, ναυτικών οχυρών, διαύλων και ακρωτηρίων έντονης κυκλοφορίας πλωτών μέσων κ.λπ. 
* Παραβάσεις επί των αλιευμάτων, κατά "διαστάσεις και βάρος". Αυτές αφορούν κατά είδος αλιεύματος ως ελαχίστων διαστάσεων ή υπερβάσεις συνολικού βάρους αλιεύματος από ερασιτέχνες.
* Παραβάσεις σε "απαγορευμένες περιόδους" κατά είδος. Αυτές αφορούν ιδιαίτερα είδη αλιευμάτων που προστατεύονται σε κάποιες χρονικές περιόδους κατ΄ έτος, ή ομοίως σε κλειστές θαλάσσιες περιοχές, που προβλέπουν τοπικού χαρακτήρα διατάξεις.
* Παραβάσεις επί της "διάθεσης των αλιευμάτων". Αυτές αφορούν κυρίως πώληση αλιευμάτων από ερασιτέχνες αλιείς, ή επί του τρόπου διάθεσης αυτών, που προβλέπουν και άλλες υγειονομικές  διατάξεις, ή εκμετάλλευσης άγνοιας καταναλωτών, (π.χ. κουτσομούρες για μπαρμπούνια, ή ξεπαγωμένα ψάρια που πωλούνται ως φρέσκα).
* Παραβάσεις χρήσης παράνομων μέσων (χημικών, εκρηκτικών). Πρόκειται για τις σοβαρότερες της αλιευτικής δραστηριότητας που αφορούν παράνομη χρήση με χημικά μέσα, ή εκρηκτικά ή με άλλα φυσικά μέσα (χόρτα) που προκαλούν νάρκωση αλιευμάτων.

## Κυρώσεις
Οι κυρώσεις που επαπειλούνται επί των παραπάνω, κυρίως διοικητικές, ποικίλουν ανάλογα της βαρύτητας κατά περίπτωση που μπορεί ν΄ αφορά χρηματικό πρόστιμο, κατάσχεση αλιεύματος, χρονικό περιορισμό αλιευτικής δραστηριότητας, μέχρι τελείας απαγόρευσης συνέχισης με αφαίρεση αδείας, (σε περιπτώσεις προτροπής), ή και παράλληλα ποινικής δίωξης με κατάσχεση χρησιμοποιηθέντων μέσων, ειδικά επί του τελευταίου παραπάνω είδους παραβάσεων.

## Πηγές
* Αλιευτικός Κώδικας (ΝΔ.420/24-1-1970 ΦΕΚ 27Α/31-1-70 όπως αυτός έχει τροποποιηθεί και συμπληρωθεί μέχρι σήμερα.

Κατηγορία:Αλιεία
Κατηγορία:Λιμενική αστυνομία
Κατηγορία:Εγκλήματα
Καμισιανά Χανίων

Τα **Καμισιανά** είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Βρίσκεται 20 χλμ δυτικά της πόλης των Χανίων σε υψόμετρο 30 μέτρων.

## Γενικά στοιχεία
Κατά την οθωμανική απογραφή του 1881, τα Καμισιανά, τα οποία τότε υπάγονταν στην επαρχία Κισάμου , ήταν αμιγές ελληνικό χωριό με πληθυσμό 283 κατοίκων. Αντιστοίχως, το 1894, ο αξιωματικός του ελληνικού στρατού, Νικόλαος Καλομενόπουλος, αναφέρει πως στον οικισμό ζούσαν 30 ελληνικές οικογένειες. Σύμφωνα με την απογραφή του 1900 που διενεργήθηκε από την Κρητική Πολιτεία τα Καμισιανά κατοικούνταν από 336 άτομα.

Μετά την απελευθέρωση της Κρήτης, παρέμεινε διοικητικά στην επαρχία Κισάμου, αποτελώντας έδρα ομώνυμης κοινότητας στην οποία υπαγόταν και το χωριό Ραπανιανά. Κατά την περίοδο του Μεσοπολέμου, ο οικισμός παρήγαγε λάδι, κρασί, σιτηρά και κτηνοτροφικά προϊόντα.

Το 1957, ο οικισμός μετονομάστηκε σε *Ελαιώνας* όμως το 1965 ανέκτησε το αρχικό του όνομα. Εκκλησιαστικά, τα Καμισιανά υπάγονται στα όρια της μητρόπολης Κισάμου και Σελίνου. Ο κεντρικός ναός του Ευαγγελισμού της Θεοτόκου είναι κτίσμα του 1950.

## Διοικητικά στοιχεία
Τα Καμισιανά αναφέρονται επίσημα το 1925 στο ΦΕΚ 27Α - 31/01/1925 να ορίζονται έδρα της ομώνυμης νεοϊδρυθείσας κοινότητας. Σύμφωνα με την απογραφή του 2021 απογράφησαν 566 κάτοικοι ενώ με την  απογραφή του 2011 ήταν 557 κάτοικοι.

Δείτε: Κοινότητα Καμισιανών

## Απογραφές Πληθυσμού

## Παραπομπές


Καμισιανα
Κατηγορία:Δήμος Πλατανιά
Γεωργίου

Το ελληνικό επώνυμο **Γεωργίου** μπορεί να αναφέρεται σε κάποιο από τα παρακάτω πρόσωπα:

* Γεωργίου (αγωνιστής), επώνυμο τουλάχιστον 19 αγωνιστών στην Επανάσταση του 1821
* Αθανάσιος Γεωργίου (γενν. 1900), αρεοπαγίτης
* Αλέξανδρος Γεωργίου, λόγιος του 15ου αιώνα από το Ηράκλειο Κρήτης
* Ανδρέας Γεωργίου, ονοματεπώνυμο αρκετών διαφορετικών προσώπων
* Βαγγέλης Γεωργίου (γενν. 1951), δήμαρχος Σχηματαρίου και Τανάγρας
* Βίλμα Γεωργίου (20ός αιώνας), τραγουδίστρια της όπερας (υψίφωνος)
* Γιώργος Γεωργίου, ονοματεπώνυμο πολλών διαφορετικών προσώπων
* Δαμιανός Γεωργίου (1809-1899), καθηγητής και ιατρός
* Δημήτριος Γεωργίου (1911-1973), δημοσιογράφος και πολιτικός
* Ευτύχιος Γεωργίου (θάν. 1866), συνθέτης βυζαντινής μουσικής
* Θεόδωρος Γεωργίου (γενν. 1855), παλαιστής
* Κωνσταντίνος Γεωργίου (γενν. 1828), αντιναύαρχος του ναυτικού της Αργεντινής
* Μαρία Γεωργίου-Φαλαγγά (γενν. 1912), ποιήτρια
* Μιχαήλ Γεωργίου ή Γεωργιάδης (18ος αι.), λόγιος από τη Θεσσαλία
* Νικόλαος Γεωργίου (θάν. 1887), συνθέτης εκκλησιαστικής μουσικής, πρωτοψάλτης και φιλόλογος
* Παναγιώτης Γεωργίου (18ος αι.), λόγιος από τη Ρόδο
* Πέτρος Γεωργίου (θάν. 1875), συνθέτης βυζαντινής μουσικής και πρωτοψάλτης
* Σάββας Γεωργίου (γενν. 1918), θαλασσοπόρος και συγγραφέας
* Τώνης Γεωργίου (1914-2002), μουσικός
* Χρήστος Γεωργίου, αθλητής της σκοποβολής

## Δείτε επίσης
* Λίμνη Γεωργίου

Γεωργιου
Κωνσταντόπουλος (αποσαφήνιση)

Το ελληνικό επώνυμο **Κωνσταντόπουλος** ή **Κωνσταντοπουλου** μπορεί να αναφέρεται σε ένα από τα παρακάτω πρόσωπα:

Με το επώνυμο *Κωνσταντόπουλος*:
* Αλκιβιάδης Κωνσταντόπουλος, μουσικός 
* Αναγνώστης Κωνσταντόπουλος, πολιτικός
* Γιώργος Κωνσταντόπουλος, ποδοσφαιριστής
* Δημήτρης Κωνσταντόπουλος (1915-1988), δικηγόρος και συγγραφέας με το ψευδώνυμο Λεωνίδας Μωραΐτης, σύζυγος της Μαρίας Καλουτά.
* Δημήτρης Κωνσταντόπουλος, ποδοσφαιριστής
* Δημήτριος Κωνσταντόπουλος, καθηγητής
* Κωνσταντίνος Κωνσταντόπουλος, πολιτικός και πρωθυπουργός της Ελλάδας (1892)
* Κωνσταντίνος Κωνσταντόπουλος (αρχαιολόγος), αρχαιολόγος
* Κωνσταντίνος Κωνσταντόπουλος (ηθοποιός), ηθοποιός
* Νίκος Κωνσταντόπουλος, πολιτικός και δικηγόρος
* Σπύρος Κωνσταντόπουλος, ηθοποιός
* Χρήστος Κωνσταντόπουλος (ποδοσφαιριστής), ποδοσφαιριστής
* Χρήστος Κωνσταντόπουλος (τραγουδιστής), τραγουδιστής
* Χρήστος Κωνσταντόπουλος (ηθοποιός), ηθοποιός

Με το επώνυμο *Κωνσταντοπούλου*:
* Αγγελική Κωνσταντοπούλου (1944-2017), τραγουδίστρια γνωστή με το καλλιτεχνικό ψευδώνυμο **[[Μπέμπα Μπλανς]]**
* Ελίνα Κωνσταντοπούλου (1970- ), τραγουδίστρια
* Ζωή Κωνσταντοπούλου (1976- ), πολιτικός
* Ηρώ Κωνσταντοπούλου (1927-1944), αγωνίστρια της Εθνικής Αντίστασης
* Κατίνα Κωνσταντοπούλου - Παξινού, ηθοποιός

## Δείτε επίσης
* Κωνσταντίνος Κωνσταντόπουλος (αποσαφήνιση)

Κωνσταντοπουλος
Γκουντ Χόουπ (Δομινίκα)

Η **Γκουντ Χόουπ** (αγγλικά: *Good Hope*) είναι ένα χωριό της Δομινίκας. Βρίσκεται στον Άγιο Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Έχει πληθυσμό 500 κατοίκων (2001).

## Γεωγραφία
Η Γκούντ Χόουπ βρίσκεται δυτικά της Δομινίκας και κεντρικά του Αγίου Δαβίδ. Βρίσκεται βόρεια της Κασλ Μπρους, νότια της Ροζαλί και βόρεια του Κόλπου Πετίτ Σουφριέρ.

## Άποψη
Η Γκούντ Χόουπ έχει μια μικρή βραχώδη παραλία. Λίγο πιο μακρυά της υπάρχουν δύο μικροί βράχοι, στους οποίους μπορεί κανείς να σκαρφαλώσει ή να παίξει. Στην Γκουντ Χόουπ υπάρχουν πολλά μαγαζιά, μία ντίσκο, ένα κέντρο (που συμπεριλαμβάνει ένα σχολείο, ένα κέντρο ηλεκτρονικών υπολογιστών, μια βιβλιοθήκη και μια κουζίνα) και μερικά σπίτια. Για δέκα με δεκαπέντε χρόνια η Γκούντ Χόουπ είχε τηλεόραση, ηλεκτρισμό και νερό. Οι περσσότεροι είχαν ηλεκτρισμό και τηλεόραση.

## Δείτε επίσης
* Κατάλογος οικισμών της Δομινίκας

Γκουντ Χόουπ
Γκουντ Χόουπ
Γκουντ Χόουπ

Η **Γκουντ Χόουπ** μπορεί να αναφέρεται σε:

## Μέρη
### Νότια Αφρική
* Ακρωτήριο της Καλής Ελπίδος, στα αγγλικά Cape of Good Hope

### Γουιάνα
* Γκουντ Χόουπ, Γουιάνα, χωριό της Γουιάνα

### Δομινίκα
* Γκουντ Χόουπ, Δομινίκα, χωριό της Δομινίκας

### ΗΠΑ
* Γκούντ Χόουπ, Αλαμπάμα
* Γκούντ Χόουπ, Καλιφόρνια
* Γκούντ Χόουπ, Τζόρτζια
* Γκούντ Χόουπ, Ιλλινόις
* Γκούντ Χόουπ, Μισσισσιππής
** Γκούντ Χόουπ, Χολμς
** Γκούντ Χόουπ, Λικ
** Γκούντ Χόουπ, Μάριον
** Γκούντ Χόουπ, Νεσόμπα
** Γκούντ Χόουπ, Πέρι
* Γκούντ Χόουπ, Οχάιο
* Γκούντ Χόουπ, Ουάσινγκτον, Περιφέρεια της Κολούμπια

## Άλλα
* HMS Good Hope μαζί με:
* HMS Good Hope (1901)

## Δείτε επίσης
* Γκουντ Χόουπ, Ηνωμένες Πολιτείες
Ροζαλί, Δομινίκα

Η **Ροζαλί** (αγγλικά: Rosalie) είναι μια κωμόπολη της Δομινίκας. Είναι η μεγαλύτερη σε έκταση, αλλά δεύτερη μεγαλύτερη σε πληθυσμό κωμόπολη του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Εκτιμάται ότι έχει πληθυσμό 752 κατοίκων (2012).

## Γεωγραφία
Η Ροζαλί βρίσκεται δυτικά της Δομινίκας και νοτιοανατολικά του Αγίου Δαβίδ. Βρίσκεται ανάμεσα στην Μορν Ζων και στην Πετίτ Σουφριέρ, στο βόρειο άκρο του Κόλπου Ροζαλί κοντά στον ποταμό Ροζαλί, από τον οποίο πήρε το όνομά της.

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι
* 

Ροζαλί
Ροζαλί
Ροζαλί (αποσαφήνιση)

Το ** Ροζαλί** μπορεί να αναφέρεται σε:

## Μέρη
* Ροζαλί, Δομινίκα
* Ροζαλί, Νεμπράσκα

## Πρόσωπα
* Ροζαλί Αμπέλα
* Ροζαλί Κράτσλεϊ
* Ροζαλί Εντζ
* Ροζαλί Λέιμποπεκ
* Ροζαλί Ρεντού
* Ροζαλί Ρουζ
* Ροζαλί Σόρελς
* Ροζαλί Τρούμπλεϊ
* Ροζαλί φαν Μπρέεμεν
* Ροζαλί Γουάρντ
* Ροζαλί Γουίλλιαμς

## Τραγούδια
* Ροζαλί, τραγούδι που γράφτηκε από τον Ροζαλί Τρούμπλεϊ
* Ροζαλί, τραγούδι που γράφτηκε από τον Μπομπ Σέγκερ
* Ροζαλί, τραγούδι που γράφτηκε από τον Κάρλος

## Άλλα
* Μέγαρο Ροζαλί, Μισσισσιππής Rosalie Mansion, a National Historic Landmark in Natchez, Mississippi, USA
* Citroën Rosalie, αμάξι που φτιάχτηκε το 1930
* Ροζαλί Ρεντού/Κύριος Ροζαλί
Κύπελλο Ελλάδας καλαθοσφαίρισης ανδρών 1991-1992

To **[[Κύπελλο Ελλάδος καλαθοσφαίρισης ανδρών]] 1991-92** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 16 Οκτωβρίου 1991 με τους αγώνες της πρώτης φάσης, στους οποίους μετείχαν οι ομάδες των χαμηλών εθνικών κατηγοριών (Β΄ Εθνική και Α2΄). Διεξήχθησαν τρεις αγωνιστικές μέχρι να μείνουν τέσσερις ομάδες. Στη Β΄ φάση εντάχθηκαν και οι 12 ομάδες της Α1΄ Εθνικής (σύνολο: 16 ομάδες). Ο τελικός διεξήχθη στις 13 Μαΐου 1992 στο Στάδιο Ειρήνης και Φιλίας με αντιπάλους τον Άρη Θεσσαλονίκης και την ΑΕΚ. Το κύπελλο Ελλάδος κατέκτησε ο **[[ΚΑΕ Άρης|Άρης Θεσσαλονίκης]]** για έκτη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

### 3η αγωνιστική

## Β΄ φάση

### Προημιτελικοί

### Ημιτελικοί

## Τελικός

*Στάδιο Ειρήνης και Φιλίας.
*Τετάρτη, 13 Μαΐου 1992.
*Διαιτητές: Μάνος, Μπακάλης.
*Εισιτήρια: 12.661.

### Ο κυπελλούχος

## Παραπομπές


## Πηγές
*Ελληνική Ομοσπονδία Καλαθοσφαίρισης

1992
Κατηγορία:Καλαθοσφαίριση το 1991
Κατηγορία:Καλαθοσφαίριση το 1992
Κασλ Μπρους

Η **Κασλ Μπρους** () είναι κωμόπολη της Δομινίκας. Είναι η δεύτερη μεγαλύτερη σε έκταση μετά τη Ροζαλί, αλλά μεγαλύτερη σε πληθυσμό κωμόπολη του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Έχει πληθυσμό 1.653 κατοίκων (2001).

## Γεωγραφία
Η Κασλ Μπρους βρίσκεται δυτικά της Δομινίκας και κεντρικά του Αγίου Δαβίδ. Βρίσκεται βόρεια της Γκουντ Χόουπ, νότια της Άτκινσον και κοντά στον Ποταμό Κασλ Μπρους, από τον οποίο πήρε το όνομά της.

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι
*  

Κασλ Μπρους
Κασλ Μπρους
Άτκινσον, Δομινίκα

Η **Άτκινσον** (αγγλικά: Atkinson) είναι μια κωμόπολη της Δομινίκας. Ανήκει στην ενορία του Αγίου Δαβίδ. Βρίσκεται βορειοδυτικά της Δομινίκας και βόρεια του Αγίου Δαβίδ. Το 2012 υπολογίζεται ότι είχε 2.212 κατοίκους.

## Γεωγραφία
Η Άτκινσον βρίσκεται βορειοδυτικά της Δομινίκας και βόρεια του Αγίου Δαβίδ. Βρίσκεται νότια του Κόλπου Παγκουά.

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι

ατκινσον
ατκινσον
Πετίτ Σουφριέρ

Η **Πετίτ Σουφριέρ** (γαλλικά: Petit Soufrière) είναι μια κωμόπολη της Δομινίκας με 751 κατοίκους. Ανήκει στην ενορία του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Στην εύρυτερη περιοχή της κωμόπολης κατοικούν 5.159 άνθρωποι.

## Γεωγραφία
Η Πετίτ Σουφριέρ  βρίσκεται δυτικά της Δομινίκας και κεντρικά του Αγίου Δαβίδ. Βρίσκεται νοτιοδυτικά του Σαιν Σωβέ, βορειοδυτικά της Ροζαλί και δυτικά από τον Κόλπο Πετίτ Σουφριέρ.

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι

Πετιτ Σουφριερ
Πετιτ Σουφριερ
Άγιος Ιωάννης, Δομινίκα

Ο **Άγιος Ιωάννης** (αγγλικά: Saint John) είναι μια ενορία της Δομινίκας. Πρωτεύουσα είναι η Πόρτσμουθ. Έχει έκταση 59,0 τ.χλμ. Έχει πληθυσμό 5.897 κατοίκων (2001) και πυκνότητα 100 κατοίκων ανά τ.χλμ.

## Γεωγραφία
Ο Άγιος Ιωάννης βρίσκεται βορειοδυτικά της Δομινίκας και είναι η βορειότερη και δυτικότερη ενορία της χώρας. Συνορεύει στα νότια με τον Άγιο Πέτρο και στα δυτικά με τον Άγιο Ανδρέα. Έχει έκταση 59,0 τ.χλμ.. Είναι η πέμπτη μεγαλύτερη ενορία της Δομινίκας μετά τον Άγιο Ανδρέα, τον Άγιο Δαβίδ, τον Άγιο Ιωσήφ και τον Άγιο Πατρίκιο.

Η ψηλότερη κορυφή είναι το βουνό Μορν ο Ντιάμπλ με ύψος 861 μέτρων.

## Χωριά
* Γκλανβιλά
* Καπουτσίν
* Κλίφτον
* Κόττατζ
* Λαγκούν
* Μπορνς
* Πόρτσμουθ
* Ταντάν
* Τουκαρί

## Μεταφορές
Ο Άγιος Ιωάννης έχει πολλούς δρόμους. Ο βορειότερος της Δομινίκας, που συνδέει την Ταντάν με την Πενβίλ, άνοιξε το 2004.

Ο Κόλπος Πρινς Ρούπερτ στην Πόρτσμουθ χρησιμοποιείται συχνά για κρουαζιερόπλοια και θαλαμηγοί.

## Τουρισμός
Αξιοσημείωτα μέρη είναι ο Ινδικός Ποταμός και το Εθνικό Πάρκο Κάρμπιτς, που συμπεριλαμβάνει την χερσόνησο Κάρμπιτ και το Φορτ Σίρλεϊ.

## Δείτε επίσης
* Ενορίες της Δομινίκας

## Εικόνες

Αρχείο:Indian_River_(Dominica).jpg|Ο Ινδικός Ποταμός
Αρχείο:Tanetane-Dominica.jpg|Η Ταντάν


## Εξωτερικοί σύνδεσμοι
* 


Κατηγορία:Ενορίες της Δομινίκας
Υπουργείο Οικονομίας, Ανταγωνιστικότητας και Ναυτιλίας

Το **Υπουργείο Οικονομίας, Ανταγωνιστικότητας και Ναυτιλίας** (2009-2011) δημιουργήθηκε στις 7 Οκτωβρίου 2009 από την Κυβέρνηση Γεωργίου Παπανδρέου 2009 μέσω της διάσπασης του Υπουργείου Οικονομίας και Οικονομικών, ενώ ταυτόχρονα απορροφήθηκαν το Υπουργείο Ανάπτυξης και το Υπουργείο Εμπορικής Ναυτιλίας, Αιγαίου και Νησιωτικής Πολιτικής. Στις 27 Ιουνίου 2011 το Υπουργείο Οικονομίας, Ανταγωνιστικότητας και Ναυτιλίας συγχωνεύθηκε με το Υπουργείο Θαλασσίων Υποθέσεων, Νήσων και Αλιείας και δημιουργήθηκε το νέο Υπουργείο Ανάπτυξης, Ανταγωνιστικότητας και Ναυτιλίας.

## Διατελέσαντες Υπουργοί - υφυπουργοί
**7 Οκτωβρίου 2009 - 7 Σεπτεμβρίου  2010**
* Υπουργός: Λούκα Κατσέλη
** Υφυπουργός: Σταύρος Αρναουτάκης
** Υφυπουργός: Μάρκος Μπόλαρης (με έδρα τη Θεσσαλονίκη)

**7 Σεπτεμβρίου  2010 - 27 Ιουνίου 2011**
* Υπουργός: Μιχάλης Χρυσοχοΐδης
** Αναπληρωτής Υπουργός: Σωκράτης Ξυνίδης
** Υφυπουργός: Παναγιώτης Ρήγας
** Υφυπουργός: Ντίνος Ρόβλιας

## Διατελέσαντες Υπουργοί

## Πηγές
* Κυβερνήσεις Γεωργίου Α. Παπανδρέου, από 7.10.2009 μέχρι 11.11.2011

Οικονομιας Ανταγωνιστικοτητας Ναυτιλιας
Κατηγορία:Ελληνική ναυτιλία
1
Θεαγένης ο Μεγαρεύς

Ο **Θεαγένης ο Μεγαρεύς** ήταν τύραννος των Μεγάρων με καταγωγή από τη Νίσαια, αρχαία Μεγαρική πόλη , χτισμένη στις ακτές του Σαρωνικού, κοντά στο σημερινό χωριό Πάχη. Κατέλαβε την εξουσία το 625 π.Χ. και διακρίθηκε ώς προστάτης των τεχνών και ιδρυτής  δημόσιων έργων. Έφτιαξε με τη βοήθεια του Ευπάλινου, υδραγωγείο και δεξαμενή. Ηταν πεθερός του Κύλωνα, μετά την αποτυχία του οποίου, εξακολούθησε την εκστρατεία κατά των Αθηναίων και κυρίευσε τη Σαλαμίνα. Σκοτώθηκε το 580 π.Χ. σε σύγκρουση με την ολιγαρχική φατρία των Μεγάρων.

Κατηγορία:Αρχαία Μεγαρίδα
Κατηγορία:Αρχαίοι Έλληνες τύραννοι
Κατηγορία:Αρχαίοι Έλληνες βασιλείς
Κατηγορία:Αρχαίοι Μεγαρείς